Gar tewsatin n tayri yemgaraden yewwi-d ad d-nini tayri n urgaz ɣer tmeṭṭut neɣ tin n tmeṭṭut ɣer wergaz d tawsit i d-yufraren s waṭas,ma nkennat ɣer tewsatin nniḍen am tayri n yimawlan,tayri n watmaten,tayri n tmurt…yal amedyaz amek i yessefra fell-as, wa s usirem d tizeṭ,wa s layas d terẓeg d uneɣni…  Di tezlit “Lwerd” yecna ɣef tayri n tmeṭṭut, anda yessarem ad yidir akked d tin iḥemmel, acukan asirem-ines iruḥ yefsi am waman n wedfel, tayri-nni i yebɣa teǧǧaas-d lmeḥna imi tin iḥemmel ur telli ara d amur-is,teǧǧa-t-id d awḥid ala leḥzen i d arfiq-is.